Յոն Հելիադե-Ռըդուլեսկու

Յոն Հելիադե-Ռըդուլեսկու (, ), ռումինացի լուսավորիչ, գրող, բանասեր, պատմաբան։ Հիմնադրել է ռումինական թատրոնը, տպագրական գործը, սկզբնավորել լրագրությունը։

Եղել է հեղափոխական ժամանակավոր կառավարության անդամ (1848), Ռումինական գրական ընկերության (1866) հիմնադիրը, Ռումինիայի ակադեմիական ընկերության (1867, 1879-ից՝ Ռումինական ակադեմիա) առաջին նախագահը։ Գրել է «Մի գիշեր Տրգովիշտեի ավերակներում» (1836) չափածո եղերգությունը, «Սուրբ ամրոց» (1841), «Իմ սիրելի ստվերները» (1844) պոեմները և այլն։ Լավագույն երկը «Թևավոր ոգի» (1844) բալլադն է, որի նյութը վերցված է ժողովրդական բանահյուսությունից։ Գիտական աշխատություններից են «Բանաստեղծության կանոններ կամ քերականություն»-ը (1831), «Ընդհանուր բանաստեղծության ամբողջական դասընթաց»-ը, «Ռումինացիների պատմությունը» (1870)։

Հելիադե-Ռըդուլեսկուն սերտ կապերի մեջ է եղել ժամանակի ռումինահայ հեղափոխականների հետ, իր հրատարակած պարբերականներում հաճախ անդրադարձել հայերին։

Ծանոթագրություններ 

Ռումինացի լուսավորիչներ
Ռումինացի գրողներ
Ռումինացի բանասերներ
Ռումինացի պատմաբաններ
Բուխարեստ քաղաքում մահացածներ
19-րդ դարի փիլիսոփաներ
19-րդ դարի թարգմանիչներ
19-րդ դարի բանաստեղծներ
Ռումինիայի քաղաքական գործիչներ
Ռումինացի լրագրողներ
Ռումինացի լեզվաբաններ
Ռումինացի փիլիսոփաներ
Ռումինացի թարգմանիչներ
Բանաստեղծներ այբբենական կարգով